શીર્ષક: અમરીશ પુરી : શા માટે નહોતા ઇચ્છતા કે તેમનો પુત્ર બોલીવૂડમાં આવે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મિસ્ટર ઇન્ડિયા, ત્રિદેવ, મેરી જંગ, ઘાયલ જેવી ફિલ્મો દ્વારા પોતાના અભિનયથી જાણીતા થયેલા અમરીશ પુરીનો જન્મ 22 જૂન, 1932ના રોજ વિભાજન પહેલાં લાહોરમાં થયો હતો. 

400થી વધુ ફિલ્મોમાં કામ કરનારા અમરીશ પુરીનું 12 જાન્યુઆરી 2005ના રોજ અવસાન થયું.

અમરીશ પુરીનું ગૂગલ ડૂડલ

તેમના રોફભર્યા અવાજમાં બોલાયેલો ડાયલૉગ - મોગૈંબો ખુશ હુઆ, આજે પણ લોકોની જીભે ચડેલો છે.

ઊંચું કદ, દમદાર અવાજ, ડરામણા ગેટ અપ અને જબરદસ્ત વ્યક્તિત્વથી વર્ષો સુધી ફિલ્મ પ્રેમીઓના મનમાં ડર ઊભો કરનાર અભિનેતા અમરીશ પુરીના 83માં જન્મ દિવસે તેમના દીકરા રાજીવ પુરીએ બીબીસીના સહયોગી મધુ પાલ સાથે કરેલી ખાસ વાતચીતમાં ઘણાં સંસ્મરણો તાજા કર્યાં હતાં.

અદાકારીની અસર

રાજીવે જણાવ્યું કે પડદા પર ખલનાયકના તમામ પાત્રો ભજવનાર અમરીશ પુરીના અભિનયની એટલી અસર હતી કે તેમના ઘરે આવતા મિત્રો પણ તેમનાથી ડરતા. 

રાજીવે કહ્યું, "હું અને મારો સમગ્ર પરિવાર તેમને ઘણાં વર્ષોથી થિએટર કરતા જોઈ ચૂક્યા હતા." 

"અમને ખબર હતી કે તેઓ પાત્ર માત્ર થિયેટરમાં ભજવે છે પરંતુ જ્યારે મારા મિત્રો મારા ઘરે આવતા તો મારા પિતાની હાજરીમાં ચૂપચાપ રહેતા." 

"વારંવાર મળવાને કારણે તેઓ બરાબર સમજ્યા અને ધીરેધીરે તેમનો ડર ઓછો થયો."

હિમ્મતવાળી વ્યક્તિ

અમરીશ પુરી પરિવાર સાથે

પડદા પર કઠોર દેખાતા માણસ શું વ્યક્તિગત જીવનમાં પણ એવા જ હતા?

રાજીવના કહેવા પ્રમાણે, "ના, મારા પિતા કઠોર નહોતા, તેઓ એક હિમ્મતવાળા માણસ હતા. તેમને દરેક કામ યોગ્ય રીતે કરવું ગમતું હતું."

રાજીવના જણાવ્યા અનુસાર અમરીશ પુરીએ ક્યારેય તેમના પર પોતાની ઇચ્છા થોપી નહોતી. 

રાજીવે જણાવ્યું, "ત્યારે બોલીવૂડની સ્થિતિ સારી નહોતી. તેથી તેમણે મને કહ્યું કે અહીં ન આવ, તને જે ગમે એ કર. એટલે હું મર્ચન્ટ નેવીમાં ગયો."

મોડેથી ઓળખ મળી

અમરીશ પુરીએ 30 વર્ષથી પણ વધુ સમય સુધી ફિલ્મોમાં કામ કર્યું.

તેમણે ખલનાયકની જ ભૂમિકાઓ વધારે નીભાવી. નકારાત્મક ભૂમિકાઓ તેઓ એ રીતે ભજવતા કે હિંદી ફિલ્મોમાં ખરાબ વ્યક્તિના પર્યાય બની ગયા હતા. 

રાજીવ પુરી જણાવે છે, "પપ્પાને 40 વર્ષની ઉંમરે ફિલ્મોમાં ઓળખ મળી. તેમનાં જેવાં પાત્રો અને તેઓ જે રીતે પાત્રનો ચહેરો બદલતા તેવું હજુ સુધી કોઈ કરી શક્યું નથી. આજના સમયમાં પણ એક ખલનાયક તરીકે કોઈમાં આટલા પ્રયોગો કરવાની હિંમત નથી."

તેમની ગમતી ફિલ્મો

અમરીશ પુરી મોગૅમ્બો તરીકે

અમરીશ પુરીએ 'નસીબ,' 'વિધાતા,' 'હીરો,' 'અંધા કાનૂન,' 'અર્ધ સત્ય,' 'હમ...